রোজভ্যালির সঙ্গে রূপা গাঙ্গুলিকে  জড়িয়ে ফেলায় মুখ্যমন্ত্রীর বিরুদ্ধে মানহানির মামলা করার হুমকি দিলেন বিজেপি সাংসদ। প্রয়োজনে শীর্ষ আদালতেও যেতে প্রস্তুত রূপা গাঙ্গুলি।
 ওয়েব ডেস্ক: রোজভ্যালির সঙ্গে রূপা গাঙ্গুলিকে  জড়িয়ে ফেলায় মুখ্যমন্ত্রীর বিরুদ্ধে মানহানির মামলা করার হুমকি দিলেন বিজেপি সাংসদ। প্রয়োজনে শীর্ষ আদালতেও যেতে প্রস্তুত রূপা গাঙ্গুলি। প্রসঙ্গত, রোজভ্যালির আতিথেয়তা নিয়েছেন বাবুল সুপ্রিয়-রূপা গাঙ্গুলি, তাপস পালের গ্রেফতারির পাল্টা তোপ মুখ্যমন্ত্রীর। রোজভ্যালির ঘরের ছেলে বাবুল। দাবি তাপসজায়া নন্দিনীর। পেশাদার হিসেবেই রোজভ্যালির অনুষ্ঠান করেছেন। বললেন কেন্দ্রীয় মন্ত্রী। উল্লেখ্য, আজ ৪ ঘণ্টা টানা জেরার পর গ্রেফতার হন তাপস পাল। আজই সকালে স্ত্রীকে সঙ্গে নিয়ে সিবিআই-এর সিজিও কমপ্লেক্সে হাজিরা দেন তৃণমূল সাংসদ। তাঁকে জেরার সময় বয়ানে অসঙ্গতি মেলে। আর তারপরই তৃণমূল সাংসদ তাপস পালকে গ্রেফতারের সিদ্ধান্ত নেন গোয়েন্দারা।